62018CO0431_INF
Διάταξη του Δικαστηρίου (έβδομο τμήμα) της 11ης Δεκεμβρίου 2019 –Bueno Ruiz και Zurich Insurance
(Υπόθεση C-431/18) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων – Οδηγία 2009/103/ΕΚ – Άρθρο 3, πρώτο εδάφιο – Έννοια του όρου “κυκλοφορία οχημάτων” – Διαρροές λαδιών και άλλων υγρών από αυτοκίνητο όχημα – Ζημίες»
Προσέγγιση των νομοθεσιών – Ασφάλιση αστικής ευθύνης που προκύπτει από την κυκλοφορία αυτοκινήτων οχημάτων – Οδηγία 2009/103 – Έννοια του όρου «κυκλοφορία οχημάτων» – Χρήση οχήματος ανταποκρινόμενη στη λειτουργία του ως μέσου μεταφοράς – Ατύχημα που συνέβη εντός ιδιωτικού χώρου σταθμεύσεως λόγω κηλίδας λαδιού η οποία ουσιαστικά σχηματίσθηκε κατά τη διάρκεια ελιγμών που επιχείρησε όχημα σταθμευμένο στον εν λόγω χώρο – Εμπίπτει
(Οδηγία 2009/103 του Ευρωπαϊκού Κοινοβουλίου και του Συμβουλίου, άρθρο 3, εδ. 1)
(βλ. σκέψεις 35-45, 48 και διατακτ.)
Διατακτικό
Το άρθρο 3, πρώτο εδάφιο, της οδηγίας 2009/103/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και τον έλεγχο της υποχρεώσεως προς ασφάλιση της ευθύνης αυτής, έχει την έννοια ότι εμπίπτει στον κατά τη διάταξη αυτή όρο «κυκλοφορία οχημάτων» μια περίπτωση όπου ένα όχημα το οποίο επιχείρησε ελιγμούς και/ή ήταν σταθμευμένο εντός ιδιωτικού χώρου σταθμεύσεως, σύμφωνα με τη λειτουργία του ως μέσου μεταφοράς, ενεπλάκη σε ατύχημα που συνέβη στον χώρο αυτό.
(
1
)	ΕΕ C 373 της 15.10.2018.